ผมป่วยมื่อวานนี้หัวใจเต้นอยู่ที่ 102-104 อยากทราบว่าจะเป็นอะไรไหม
สวัสดีค่ะ อาการรู้สึกมีไข้ ปวดศีรษะ อัตราการเต้นของหัวใจเกินกว่า 100 ครั้งต่อนาที (อาจสัมพันธ์กับการมีไข้นั้น) อาจจะเกิดจาก ไข้จากการติดเชื้อที่ระบบใดๆในร่างกาย เช่น ทางเดินหายใจ ทางเดินอาหาร ทางเดินปัสสาวะ ระบบประสาทไขสันหลัง หรือไข้จากการติดเชื้อไวรัสที่ไม่จำเพาะเจาะจง ไข้เลือดออก เป็นต้นโดยการให้ได้การวินิจฉัยที่แน่ชัด จะต้องมีการตรวจวัดว่ามีไข้จริง วัดสัญญาณชีพอื่นๆ ประเมินการขาดน้ำ และตรวจเลือดเพิ่มเติมตามที่จำเป็น หากตอนนี้รู้สึกมีไข้จริง ใจสั่น ควรรีบไปพบแพทย์เบื้องต้นดื่มน้ำมากๆ พักผ่อนให้เพียงพอ รับประทานยาลดไข้หรือเช็ดตัวลดไข้ได้ทุก 4-6 ชั่วโมง